Euroopa Liidu Teataja L 322 , 03/12/1985 Lk 0014 - 0015

Soomekeelne eriväljaanne: Peatükk 3 Köide 19 Lk 0221

Hispaaniakeelne eriväljaanne: Peatükk 03 Köide 39 Lk 0086

Rootsikeelne eriväljaanne: Peatükk 3 Köide 19 Lk 0221

Portugalikeelne eriväljaanne Peatükk 03 Köide 39 Lk 0086



Komisjoni määrus (EMÜ) nr 3402/85, 2. detsember 1985, millega muudetakse määrust (EMÜ) nr 563/82, millega kehtestatakse määruse (EMÜ) nr 1208/81 (täiskasvanud veiste turuhindade kindlaksmääramise kohta rümpade ühenduse liigitusskaala alusel) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud Kreeka ühinemisaktiga, võttes arvesse nõukogu 28. aprilli 1981. aasta määrust (EMÜ) nr 1208/81, millega määratakse kindlaks ühenduse täiskasvanud veiste rümpade liigitusskaala, [2] eriti selle artikli 2 lõike 2 viimast lõiku, artikli 3 lõiget 1 ja artikli 4 lõike 3 teist lõiku, ning arvestades, et: komisjoni määruses (EMÜ) nr 563/82, [3] viimati muudetud määrusega (EMÜ) nr 1953/83, [4] sätestatakse rümpade ühenduse liigitusskaala alusel täiskasvanud veiste turuhindade registreerimise üksikasjalikud eeskirjad; selleks, et hinnad oleksid ühenduses võrreldavad, kehtestati nimetatud määrusega mitmed paranduskoefitsiendid, millega mõningates liikmesriikides kasutatavad esitusviisid teisendatakse ühenduse võrdlusesitusviisiks; kogemus on näidanud, et hindade suurema võrreldavuse tagamiseks on piisav, kui tapamajja saatmisel tarnijale looma eest makstud hinnast lahutada käibemaks; seetõttu tuleks vastavalt muuta määrust (EMÜ) nr 563/82; samadel põhjustel tuleks kohandada määruse (EMÜ) nr 1208/81 artikli 2 lõike 2 kolmandas lõigus sätestatud paranduskoefitsientide loetelu; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EMÜ) nr 563/82 muudetakse järgmiselt: 1. Artikli 1 lõige 1 asendatakse järgmisega: "1. Määruse (EMÜ) nr 1208/81 artikli 6 kolmandas ja neljandas lõigus viidatud täiskasvanud veiste rümpade ühenduse liigitusskaala alusel kindlaksmääratav turuhind on looma tarnijale makstav tapamaja netohind ilma käibemaksuta. Hind väljendatakse sama määruse artikli 2 lõikes 2 sätestatud võrdlusesitusviisi kohaselt esitatud ning tapamaja konksul kaalutud ja liigitatud rümba 100 kilogrammi kohta." 2. Lisa asendatakse järgmisega: " LISA Määruse (EMÜ) nr 1208/81 artikli 2 lõike 2 kolmandas lõigus sätestatud paranduskoefitsiendid protsentidena rümba massist (protsendina rümba massist) | Protsent | Vähendus | Suurendus | Rasvaklassid | 1-2 | 3 | 4-5 | 1 | 2 | 3 | 4 | 5 | Neerud | –0,4 | | | | | | Neerurasv | –1,75 | –2,5 | –3,5 | | | | | | Vaagnarasv | –0,5 | | | | | | Maks | –2,5 | | | | | | Vahelihase kõõluseline osa | –0,4 | | | | | | Vahelihase lihaseline osa | –0,4 | | | | | | Saba | –0,4 | | | | | | Seljaaju | –0,05 | | | | | | Udararasv | –1,0 | | | | | | Munandid | –0,3 | | | | | | Munandikotirasv | –0,5 | | | | | | Tagaosa sisetüki seesmine rasvkude | –0,3 | | | | | | Kägiveen ja sellega külgnev rasvkude | –0,3 | | | | | | Välisrasva eemaldamine | | | | 0 | 0 | +1 | +2 | +4 | " Artikkel 2 Käesolev määrus jõustub 1. jaanuaril 1986. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. detsember 1985 Komisjoni nimel asepresident Frans Andriessen [1] EÜT L 148, 28.6.1968, lk 24. [2] EÜT L 123, 7.5.1981, lk 3. [3] EÜT L 67, 11.3.1982, lk 23. [4] EÜT L 191, 15.7.1983, lk 41. --------------------------------------------------